Ġann Nikol Buhagiar ħadem fi żmien meta kellu jikkompeti mal-pittur Francesco Żahra. It- tnejn kienu ħbieb, u t-tnejn ħadmu fuq u tejbu l-arti ta' Alessio Erardi. Buhagiar twieled fl-arti, għax jingħad li missieru, barra milli kien naġġàr u skultur fil-ġebla ta' ħila kbira, kien ukoll pittur. Twieled Ħaż-Żebbuġ. Kellu ħuh, Simone, li sar reliġjuż. Minħabba x-xogħol, missier Ġann Nikol mar joqgħod il-Belt Valletta u hemm ibnu seta' jiżviluppa l-arti tiegħu aħjar. Ġann Nikol miet il-Belt Valletta meta kellu 53 sena. Ġie midfun fil-knisja tal-Karmnu tal-Belt. Ħafna jitħawdu meta jiġu biex jattribwixxu x-xogħol artistiku ta' Francesco Żahra u ta' Buhagiar, għax kienu jixxiebhu ħafna. Infatti xi xogħol li kien attribwit lil Buhagiar, fil-fatt kien ta' Zahra, li kien dik id-daqsxejn iktar irfinat u delikat fl-istil. Fil-knisja parrokkjali ta' Ħal Tarxien, Ġann Nicola Buhagiar għandu x-xogħol li juri 'Is- Sagra Familja bil-Missier Etern', u dan qiegħed fuq wieħed mill-altari tal-ġnub. Antoine de Favrav twieled ħdejn Pariġi, fi Franza, fit-8 ta' Settembru 1706. Għex Malta bejn l-1744 u l-1798. F'dawn is-snin ma hediex jaħdem għall-Ordni tal-Kavallieri ta' San Ġwann. L-Ordni mbagħad onoratu billi ħatritu Kavallier. Fl-1738 kien mar Ruma, fejn kien ġa magħruf għat-tableaux historigues (kwadri storiċi) tiegħu. Hemm ħatruh Direttur tal-Akademja Franċiża (Acadċmie de France). Din il-ħatra għenitu jgħix f'kuntatt mal-aħjar familji tal-Ewropa, li membri ta' wħud minnhom kienu Malta bħala Kavallieri tal-Ordni ta' San Ġwann. Kien b'dan il-mod li de Favrav sar jaf b'Malta, u bil- possibbiltà li jiġi jaħdem hawn. Ġie Malta fl-1744, u beda jpinġi għall-Gran Mastru Pinto u għall-familji sinjuri. Sadattant, kien jaħdem ukoll mal-Ordni fis-servizz mal-morda fis-Sacra Infermeria. Dan ix-xogħol għenu ħafna biex josserva sewwa u jitgħallem fuq l-anatomija u l-muskolatura tal-ġisem uman. Il-fama tiegħu ta' artist tajjeb bdiet tikber ma' kull kummissjoni. Meta l-Ordni rnexxielu jaqbad is-'Sultana', l-akbar xini tas-Sultan Tork, il-fantasija ta' de Favrav fuq l-Orjent xegħlet, u qala' l-permes mingħand l-Ordni biex jakkumpanja lil dan ix-xini sa Istanbul, meta ngħata lura lis-Sultan Tork. F'Istanbul Favrav qatta' disa' snin. Meta reġa' ġie Malta kulħadd feraħ, għax kien meqjum ħafna. Meta Emmanuel de Rohan sar Gran Mastru, il-karriera ta' de Favrav kompliet tikber. Fl-1793 il-Kunsill tal-Ordni ta' San Ġwann ħatru Almonier tal-isptar. Minkejja dan ix-xogħol u l-unuri kollha li ngħata de Favrav baqa' jaħdem u jpinġi sakem miet, fid-9 ta' Frar 1798. Fil-knisja parrokkjali ta' Ħal Tarxien Antoine de Favrav ħalla biċċa xogħol sabiħa fuq wieħed mill-altari tal-ġnub. Din il-pittura turi l-Verġni tar-Rużarju. Festa Marija Annunzjata 2009 I l 71 Wara Francesco Żahra, dan kien il-pittur Malti l-aktar popolari. Tgħallem ma' Enrico Regnaud, u ma damx ma ssuperah. Aktarx li mar ukoll jistudja l-pittura Ruma. Buhagiar kien meqjum ħafna mill-Ordni tal-Kavallieri ta' San Ġwann, u l-Kavallieri tal- Lingwa ta' Kastilja kkummissjonawh biex jissuperviżjona d-dekorazzjonijiet li saru mill-ġdid fil-knisja ta' San Ġakbu, Valletta. Rocco Buhagiar miet Bormla, u hu midfun fil-kunvent tal-knisja ta' Santa Tereża, fl-istess belt tal-Kottonera. Ix-xogħol ta' Rocco Buhagiar fil-knisja ta' Ħal Tarxien qiegħed f'wieħed mill-altari tal-ġnub. Għandu wkoll xi kwadri mill-Via Sagra. Twieled il-Belt Valletta, u kien bin l-arti. Missieru, Raffaele, kien pittur u mużiċista; ommu kienet mezzo- soprano. Ta' 17-il sena Giuseppe mar jistudja fl- Accademia di Belle Arti, ta' Napli. L-ewwel żewġ xogħlijiet tiegħu kienu 'Il-Mewt ta' Dragut' (1867), li llum qiegħed fil-Mużew tal-Arti, Valletta; u 'San Ġirolmu' (1881), li qiegħed fil-knisja tas-Sacro Cuor, Tas-Sliema. Cali kellu talent kbir, u malajr sar magħruf ħafna. Ħadem kemm dekorazzjonijiet fi djar privati, kif ukoll għadd kbir ta' veduti u ritratti ta' personalitajiet Maltin. li kien jiġi minnu, Giuseppe pinġa xejn inqas minn 621 biċċa xogħol matul ħajtu. Ix-xogħlijietta' Giuseppe Cali fil-knisja parrokkjali ta' Ħal Tarxien huma: (i) 'L-Inkurunazzjoni tal-Verġni', li tinsab fl-apside; (ii) il-kwadri laterali 'L-Adorazzjoni tal-Maġi' u 'Il-Ħarba lejn l-Eġittu', li qegħdin fil-kor; (iii) l-erba' lunetti bl-Evanġelisti, li jinsabu taħt il-koppla; (iv) 'Id-Duluri', 'San Franġisk de Paule' u ''San Vinċenz Ferreri', li jinsabu fuq altari tal-ġnub differenti. Ġanni Vella (1885-1977) Kien għadu tifel meta kien ikun ikkummissjonat biex ipinġi pittura u dekorazzjonijiet oħrajn għall-festa tal-Immakulta Kunċizzjoni, li ssir fl-istess belt. Bħala apprendista ħadem mal-artist Taljan Attilio Palombi, fuq ħafna affreski fi knejjes diversi. Imbagħad daħal jgħallem it-tpinġija fid-Dipartiment tal-Edukazzjoni. Iżda kompla jistudja l-arti fil-British Academv u fl-Accademia di Belle Arti, fl-1907. Meta kien Ruma tella' ħafna wirjiet b'xogħlijietu, u ħafna mix-xogħolijiet tiegħu kienu ppremjati. Fl-1912 Vella reġa' ġie Malta u fetaħ studio fil-Belt Valletta. Għamel 50 sena jpinġi, kważi f'kull Parroċċa f'Malta u f'Għawdex. Kien ipinġi biż-żejt, bil-water colours, bil-pastels, u b'mezzi oħra. Fl-1976 il-Kunsill tas-Soċjetà Maltija tal-Arti, Manifattura u Kummerċ onorah bil-Midalja tad-Deheb, b' għarfien għall-attività artistika tiegħu. Fil-Parroċċa ta' Ħal Tarxien Ġanni Vella pinġa x-xogħol bit-tema ''Marija Reġina'', li jinsab fil-koppla u episodji mill-ħajja tal-Madonna, li bihom żejjen is-saqaf indurat tal-korsija. Festa Marija Annunzjata 2009 I I 73 Raphael hu ċittadin ta' Ħal Tarxien; twieled u għex ħajtu kollha f'dan ir-raħal antik. Raphael ukoll wera inklinazzjoni tajba għat-tpinġija minn meta kien għadu żgħir. Mar jitgħallem fl-iSkola tal-Arti, u mbagħad studja r-restawr Ruma. Siena u Torino. F'Malta beda jaħdem bħala artist fl-1932. Iżda ftit wara beda jirrestawra pitturi antiki, għalkemm baqa' jġinġi wkoll. L-istudio tiegħu kien f'Ħal Tarxien, iżda mbagħad ittrasferixxih għall- belt Valletta, fejn il-fama tiegħu kibret, kemm bħala restawratur, kif ukoll bħala pittur. Fis-snin '60 Bonnici Cali sar Għalliem tal-Arti fl-iskejjel tal-Gvern; u fl-1962 inħatar Għalliem tal-iStorja tal-Arti fl-iSkola tal-Arti. Ma kienx ipinġi biss, iżda kiteb ukoll ħafna dwar l-arti. Fl-1954 ġie maħtur Kavallier tal-Ordni Sovran u Militari ta' San Ġwann; u fl-1982 is-Soċjetà tal-Arti, Manifattura u Kummerċ onoratu bil-Midalja tad-Deheb. Fost onorefiċenzi oħrajn, il- Kav. Raphael Bonnici Cali ngħata l-Premju 'Città di Valletta' mill-Għaqda Poeti Maltin. Fil-knisja parrokkjali ta' Ħal Tarxien Raphael Bonnici Cali ħalla l-pittura bit-temi ''Marija Reġina' u 'Marija, Omm il-Knisja', li hemm fl-arzelli tal-kappelluni u f'dik li hemm fuq l-orgni. Paul Camilleri Cauchi hu iben il-famuż statwarju Wistin. Twieled f'Victoria, Għawdex, fit-2 ta' Diċembru 1940. Ma setax jonqos li Paul jiret il-ħila fl-arti minn missieru. Ta' età żgħira kiseb Diploma mill- Press Art School ta' Londra, u oħra mill-Università 'Pietro Vannucci' ta' Perugia. Meta kien l-Italja ħa sehem b'suċċess f'diversi Wirjiet. Ġie lura Malta u sar Għalliem tal-Arti fl-iSkejjel Primarji u Sekondarji. Iżda rriżenja fl-1973 għax tant kellu kummissjonijiet għall-pittura minn knejjes li ma setax ilaħħaq max-xogħol. Camilleri Cauchi kompla jesebixxi x-xogħol tiegħu hawn Malta u wkoll barra. Fl-1964 ħa sehem fil-Wirja tal-Arti li saret f'Tokvo, il-Ġappun, b'rabta mal-Logħob Olimpiku. Għandu xogħlijiet tiegħu l-Amerika, il-Brażil, il-Kanada, l-Awstralja, l-Indja, u f'xi pajjiżi Ewropej. Fl- 1990, meta Papa Ġwanni Pawlu II ġie Malta, l-Awtoritajiet Maltin irregalawlu pittura ta' Paul Camilleri Cauchi. Fl-1968 Paul ġie onorat bħala Uffiċjal tal-Ordni ta' San Ġwann ta' Ġerusalemm. Fil-knisja parrokkjali ta' Ħal Tarxien Paul Camilleri Cauchi ħadem fuq il-Kappella tas- Sagrament u f'dik tal-Kunċizzjoni, b'temi rilevanti: is-Sagrament tal-Ewkaristija u l-Madonna. A. Farrugia: TRIQAT ĦAL TARXIEN; Pubblikazzjoni Kunsill Lokali Hal Tarxien, 2007; Stampat fil-Union Print Co. Ltd., Marsa. Vincent Battistino: ĦAL TARXIEN; Pubblikazzjoni tal-Awtur, 1993; Mitbugħ għand Printweli Ltd., Fgura. Mario Buhagiar: THE ICONOGRAPHV OF THE MALTESE ISLANDS, 1400-1900; Pubblikazzjoni Progress Press Co. Ltd., 1998; Stampat fil-Litonova ta' Scanzorosciate, l-Italja. Kittieba diversi: IL-KNEJJES PARROKKJALI TA' MALTA U L-FESTI TAGĦHOM, Vol(lliI; Pubblikazzjoni Indipendenza, 1994; Stampat fl-iStamperija Indipendenza, Pietà. Għal aktar informazzjoni dwar Pietro Gagliardi ara paġni 63 u 65. Festa Marija Annunzjata 2009 I 75